stanford-oval/wikipedia huggingface dataset:
אלבום אושוויץ
תוכן האלבום

אלבום אושוויץ כולל כ-200 צילומים המתעדים את הגעתו של טרנספורט לרציף מחנה ההשמדה, את היערכות סגל המחנה אליו ואת תהליך ההשמדה. התהליך המתועד כולל את רישום הטרנספורט הנכנס, "סלקציה", שהפרידה בין בעלי יכולת עבודה פיזית (בדרך כלל צעירים) לבין השאר, הפרדה בין גברים לנשים, החרמת הרכוש של הנוסעים, מיון הרכוש ושליחתו לגרמניה וההכנות לקראת השמדתם הפיזית של רוב היהודים שגורשו למחנה.
הטרנספורט המתועד

הטרנספורט המתועד הגיע לרציף הרכבת של המחנה במאי 1944 כחלק משואת יהודי הונגריה. הוא כלל מאות יהודים שהביאו הנאצים מאזור בצ'כוסלובקיה שסופח להונגריה בשנת 1939. הצילומים מתעדים את היהודים, גברים נשים וילדים, בעוד הם מורדים מהרכבת הצפופה. הבעות פניהם מעידות על הפחד וההלם מהנסיעה הטראומטית שעברו בקרונות הרכבת. ניכר מהצילומים שהנוסעים, בהגיעם, לא היו מודעים לכך שהגיעו למחנה מוות, ועל כך גם מעידות התמונות של הממתינים לכניסה לתאי הגזים.
איתור האלבום ותרומתו

האלבום נמצא לאחר שחרור מחנה ההשמדה על ידי לילי יעקב (לימים זלמנוביץ'), ניצולת שואה שהגיעה בטרנספורט המצולם באלבום.
יעקב מסרה את האלבום ליד ושם בשנת 1980. כאשר נודע לאנשי העיירה של לילי שברשותה תמונות מאושוויץ, הם ביקשו ממנה חלק מן התמונות, ועד היום טרם נמצאו התמונות שהיא חילקה.
האלבום יצא לאור כספר בהוצאת יד ושם ומוצג במוזיאון באופן קבוע. כן הועלה האלבום לאתר יד ושם בעברית ובפרסית.
לקריאה נוספת

אלבום אושוויץ - סיפורו של טרנספורט, ירושלים: הוצאת יד ושם
הערות שוליים

↑  לילי יעקב-זלמנוביץ' מאייר, באתר יד ושם
↑  נעמה רוזנברג, יד ושם העלה את אלבום אושוויץ לתת-האתר בפרסית, באתר News1 מחלקה ראשונה, 24 בספטמבר 2008
יהודים מהונגריה, רגעים לאחר שירדו מקרון הרכבת, ניצבים על הרמפה ברציף הרכבת של מחנה אושוויץ-בירקנאו, 27 במאי 1944 (מתוך אלבום אושוויץ)
"סלקציה" ברציף תחנת הרכבת בבירקנאו, 27 במאי 1944 (מתוך אלבום אושוויץ)
אותות ועיטורים צבאיים

מדליות הכבוד של הקונגרס - העיטור הצבאי הגבוה ביותר של ארצות הברית
אותות ועיטורים צבאיים מוענקים בצבאות בעולם לחיילים וקצינים שהצטיינו בקרבות, בפעילות מבצעית או שהפגינו יכולות מקצועיות ראויות לציון. עיטורים הוענקו לראשונה ברומא העתיקה. עיטורים צבאיים במדינות שונות מקנים לעיתים גם זכויות יתר למקבליהם, החל ממענקים כספיים וכלה בקדימות בקבלת דיור ציבורי וטיפולים רפואיים. במדינות רבות נהוגה מערכת דומה או מקבילה של עיטורים אזרחיים. עיטורים צבאיים הוענקו במדינות שונות לא רק ללוחמים, אלא גם ליחידות צבא, מפעלים ביטחוניים ואפילו לערים.
סמליות

אותות ועיטורים צבאיים מורכבים בדרך כלל מסרט בד צבעוני אליו מוצמד עיטור מתכת. לצבעי הסרט משמעות סמלית, ולעיטור, על פי המדינה בה הונפק, מאפיינים שונים הכוללים לעיתים דמות הריבון (במקרה של עיטורים המוענקים בממלכות או במשטרים טוטליטריים מסוימים), אתרי קרבות, פסוקים בעלי משמעות מיוחדת וכדומה. לעיתים מוטבע העיטור תוך שימוש במתכת שהותכה משלל אויב, על מנת להעצים את המסר שהוא מעביר (למשל צלב ויקטוריה). ברוב המדינות, העיטורים הצבאיים אינם נטבעים ממתכות יקרות ואין להם ערך כספי ניכר כשלעצמם, זולת המעמד והיוקרה שנלווים להם. אחד המקרים החורגים מכלל זה הוא העיטורים של ברית המועצות, שהונפקו מפלטינה, זהב וכסף.
יצירת הזדהות ולכידות חברתית

במקרים מסוימים נוסדו עיטורים צבאיים על מנת להעצים את תחושת ההזדהות של הציבור עם צבא המדינה, כמו במקרה של ברית המועצות בעת מלחמת העולם השנייה. למרות אופייה החילוני של המדינה, ושלילת עברה הצארי, נוסדו עיטורים בעלי אופי דתי (למשל עיטור התהילה שעיצוב הסרט שלו זהה לעיטור על שם ג'ורג' הקדוש) או כאלה המעלים על נס מצביאי עבר מתקופת הצארים הרוסיים (לדוגמה עיטורי סובורוב, קוטוזוב, אושאקוב ונחימוב). דבר כינונם של עיטורים צבאיים מפורסם במדינות רבות בעיתונות או בשילוט חוצות, והציבור בהן נקרא לכבד את נושאי העיטורים השונים.
ראו גם

עיטורי הצבא הרומי
צלב ויקטוריה
עיטורי הכוחות המזוינים של ארצות הברית
עיטורי ברית המועצות
צלב הברזל
עיטורי צה"ל
אותות ועיטורים בריטיים וישראליים של ותיק מלחמת העולם השנייה
אייסה בושנל

אייסה סמית' בושנל הראשון (באנגלית: Asa Smith Bushnell I;‏ 16 בספטמבר 1834 –  15 בינואר 1904) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-40 בשנים 1896–1900. קודם לכהונתו כמושל, הוא שימש כנשיא של חברות עסקיות שונות.
ביוגרפיה

אייסה בושנל נולד בעיר רום שבמדינת ניו יורק, ובגיל 17 עבר לספרינגפילד, אוהיו. במלחמת האזרחים האמריקנית הוא גייס פלוגה של חיילים ברגימנט הרגלים ה-152 של אוהיו, והיה הקפטן שלה ממאי ועד ספטמבר 1864.
בושנל היה הנשיא של חברת "וורדר, בושנל וגלסנר", שהייתה אחת החברות שהתמזגו לחברה לייצור ציוד חקלאי "אינטרנשיונל הרבסטר" (International Harvester). תפקידים עסקיים נוספים שבהם הוא שימש היו נשיא חברת הגז של ספרינגפילד ונשיא הבנק הלאומי הראשון של ספרינגפילד.
ב-בחירות לנשיאות של 1884 הוא היה בחבר האלקטורים והצביע עבור ג'יימס בליין וג'ון לוגן. ב-1885 היה בושנל יושב ראש המפלגה הרפובליקנית באוהיו.
מושל אוהיו

ב-1895 נבחר בושנל כמושל אוהיו במקומו של ויליאם מקינלי. הוא כיהן בתפקיד שתי תקופות כהונה של שנתיים בשנים 1896–1900.
במהלך כהונתו כמושל לקחה אוהיו על עצמה תפקיד מוביל מוקדם במאבק בהגבלים העסקיים. חוק ההגבלים העסקיים נחתם על ידי בושנל. חוק זה אסר על תיאום מחירים ועל הגבלת היקף הייצור. נוהגים אלו סייעו למגזר העסקים על ידי העלאת מחירי המוצרים שלהם, ובכך הזיקו לצרכנים. בנוסף לחוק ההגבלים העסקיים, נאבק התובע הכללי בממשלו של בושנל בנוהגים המונופוליסטים של חברת סטנדרד אויל בבתי המשפט. בסופו של דבר הציג הסנאטור ג'ון שרמן מאוהיו את חוק ההגבלים העסקיים בקונגרס ב-1890. חוק זה היה הניסיון הרציני הראשון של הממשלה הפדרלית לשבור את המונופולים, אם כי האכיפה היעילה של חוקי ההגבלים העסקיים הגיעה רק לאחר יותר מעשור.
חיים אישיים

ב-1857 נשא בושנל לאישה את אלן לדלו. לזוג נולדו שתי בנות ובן. בושנל היה חבר הבונים החופשיים, הצבא הגדול של הרפובליקה, והכנסייה האפיסקופלית.
בושנל ורעייתו בנו את ביתם בספרינגפילד בסגנון רומנסקי של ריצ'רדסון. הבית לא תוכנן על ידי האדריכל הנרי רובסון ריצ'רדסון, אלא על ידי משרד האדריכלים שלו לאחר מותו. שני שותפיו לעסקים של בושנל, בנג'מין היד וורדר וג'ון גלסנר, שכרו קודם לכן את ריצ'רדסון לבנות את בתיהם, מעון וורדר בוושינגטון הבירה ובית ג'ון גלסנר בשיקגו, שנחשב לאחת מיצירותיו הגדולות ביותר של ריצ'רדסון. ביתו של בושנל בספרינפילד הוא חלק מהרובע ההיסטורי של רחוב איסט היי, שכיום רשום במרשם הלאומי של מקומות היסטוריים.
מותו

בינואר 1904 יצא בושנל מביתו בספרינגפילד כדי להשתתף בטקס ההשבעה של המושל מיירון הריק בקולומבוס. לאחר הטקס הוא עלה לכרכרתו כדי לשוב לביתו, הוא לקה בשבץ מוחי לפני שהספיק להגיע לתחנת הרכבת.
אייסה בושנל נפטר בבית חולים בקולומבוס ארבעה ימים לאחר מכן, ב-15 בינואר 1904. הוא נטמן בבית הקברות פרנקליף שבספרינגפילד.
לקריאה נוספת

Mercer, James K; Vallandigham, C N (1896). Representative men of Ohio, 1896-97. Columbus: Mercer and Vallandigham. pp. 7–9.
הערות שוליים

↑  "Valentine Anti-Trust Act" Ohio History Central.
↑  "Asa Bushnell House" Archived 2011-03-19 at the Wayback Machine Greater Springfield, Ohio Web site.
| --- | --- |
בקרת זהויות :  GND: 1178080803  LCCN: n2003082059  SNAC: w6sb4kv5  VIAF: 43678317   WorldCat (עם VIAF): 43678317 
ביתו של אייסה בושנל ורעייתו, כיום משמש כבית לוויות.
אירמה

| --- | --- |

 לידה:  20 בדצמבר 1995 (בן 28) איטליה קרארה, טוסקנה, איטליה
 שם לידה:  Filippo Maria Fanti 
 שם במה:  Irama 
 מוקד פעילות:  איטליה 
 תקופת הפעילות:  מ-2015
 עיסוק:  זמר-יוצר
 סוגה:  פופ
 שפה מועדפת:  איטלקית 
 חברת תקליטים:  וורנר
 פרופיל ב-IMDb
 
פיליפו מריה פנטי (באיטלקית: Filippo Maria Fanti; נולד ב-20 בדצמבר 1995), ידוע בשם הבמה אירמה (Irama), הוא זמר-יוצר איטלקי.
בשנת 2018 הוא זכה להכרה בעקבות זכייתו בעונה ה-17 של תוכנית הכישרונות האיטלקית "Amici di Maria De Filippi". בשנת 2016 הוא השתתף בפסטיבל סן רמו עם השיר "Cosa resterà", ומאז חזר והשתתף ב-2019 עם השיר "La ragazza con il cuore di latta", ב-2021 עם "La genesi del tuo colore", וב-2022 עם "Ovunque sarai".
מאז תחילת הקריירה שלו, הוא מכר למעלה מ-1.1 מיליון עותקים של הסינגלים שלו באיטליה, הגיע פעמיים לראש מצעד האלבומים האיטלקי והוציא מספר סינגלים מצליחים, ביניהם "Nera",‏ "Arrogante" ו-"Mediterranea" שהגיעו למעמד מולטי-פלטינה.
ראשית חייו

אירמה נולד בעיר קרארה, שם גדל עד גיל בית הספר היסודי, ולאחר מכן עבר עם משפחתו למונצה. הוא מספר שהתעניין במוזיקה של זמרים כמו פרנצ'סקו גוצ'יני (אנ') ופבריציו דה אנדרה מאז שהיה ילד, ואז הלך לז'אנר ההיפ פופ. שם הבמה שלו, אירמה (Irama), הוא ערבוב אותיות שמו השני מריה (Maria), ופירושו "קצב" במלאית.
קריירה

ב-27 בנובמבר 2015, הוא השתתף בתחרות Sanremo Giovani השמינית, עם שירו "Cosa resterà", והיה בין שמונת הזוכים באותה שנה, מה שאפשר לו להתקבל לפסטיבל סן רמו. הסינגל הגיע למקום ה-100 במצעד הסינגלים האיטלקיים. ב-12 בפברואר 2016, יצא לאור אלבום האולפן הראשון של הזמר, Irama, על ידי חברת התקליטים וורנר מיוזיק איטליה, והגיע למקום ה-51 במצעד האיטלקי. ב-27 במאי 2016 יצא לאור הסינגל השני שלו "Tornerai da me", שהגיע למעמד זהב על ידי איגוד תעשיית ההקלטות האיטלקי. השקת הסינגל "Mi drogherò" שנה לאחר מכן סימנה את סופה של השותפות האמנותית בין אירמה לוורנר מיוזיק איטליה, בשל הקידום הנמוך שהלייבל שמר ליוצר.
בסוף 2016, בחיפוש אחר חברת תקליטים חדשה, החליט אירמה להשתתף בעונה ה-17 של תוכנית הכישרונות האיטלקית "Amici di Maria De Filippi". לאחר הזכייה בתוכנית, הוא חתם שוב על חוזה עם וורנר רקורדס, והוציא את הסינגל "Un giorno in più", שנכנס למצעד האיטלקי במקום ה-24 והשיג מעמד זהב. שיר נוסף שלו מהתוכנית, "Nera", הושק כסינגל ב-1 ביוני. הסינגל הגיע למקום השני במצעד הסינגלים המובילים ומכר למעלה מ-150,000 עותקים. באותו חודש הוא הוציא לאור את המיני-אלבום הראשון שלו, בשם Plume, שהגיע לראש מצעד האלבומים האיטלקי, והגיע למעמד פלטינה כפולה על כך שמכר למעלה מ-100,000 עותקים.
ב-19 באוקטובר 2018, יצא לאור אלבום האולפן השני של אירמה, Giovani, שהגיע לראש מצעד האלבומים האיטלקי וזכה במעמד פלטינה. האלבום נתמך בהשקה מסחרית של הסינגל "Bella e rovinata" מתוכו, שהגיע למקום ה-21 במצעד הסינגלים המובילים. בינואר 2019, הוכרז כי אירמה ישתתף בפסטיבל סן רמו עם השיר "La ragazza con il cuore di latta", שהגיע לשיאו במקום השלישי במצעד האיטלקי, ומכר למעלה מ-100,000 עותקים. ב-3 ביוני 2019 יצא לאור הסינגל "Arrogante", שנכתב על ידי פדריקה אבט. הוא היה לסינגל השלישי של אירמה שהגיע לעשרת המובילים במצעד האיטלקי וגם מכר 100,000 עותקים.
ב-27 במרץ 2020 יצא לאור הסינגל החדש של אירמה, "Milano", בהשתתפות פרנצ'סקו סרצ'ינה, סולן להקת לה ויברציוני. במאי 2020 לוהק אירמה לספין-אוף "Amici Speciali" עם מתמודדים קודמים אחרים של "Amici di Maria De Filippi", והוציא את הסינגל "Mediterranea". ב-19 במאי 2020 הוא הוציא את "Mediterranea" כסינגל המוביל של אלבום האולפן הרביעי שלו, Crepe. גם הסינגל וגם האלבום הגיעו למקום הראשון במצעדים האיטלקיים.
בשנת 2021 אירמה השתתף בפסטיבל סן רמו, עם השיר "La genesi del tuo colore". עם זאת, לאחר שחבר בצוות שלו נמצא חיובי לקורונה ממש לפני התוכנית, הוא נאלץ להיכנס לסגר של 10 ימים, על אף שתוצאות הבדיקה שלו היו שליליות, ולא זכה להגיע לגמר התחרות. עם זאת, RAI אפשר לו להשתתף בתחרות תוך שימוש בצילומי החזרות שלו. על אף היעדרותו במהלך המופע החי, הקלטות החזרות שלו הביאו אותו למקום החמישי בדירוג הסופי. שלושה שבועות לאחר מכן, "La genesi del tuo colore" הגיע למעמד זהב.
בשנת 2022 אירמה השתתף שוב בפסטיבל סן רמו, עם השיר "Ovunque sarai". הוא הגיע למקום הרביעי בדירוג הסופי. השיר הגיע למקום ה-32 במצעד הסינגלים האיטלקי.
דיסקוגרפיה > אלבומי אולפן

| שם | פרטי האלבום | מיקומי שיא> ITA | מיקומי שיא> SWI | תארים |
| --- | --- | --- | --- | --- |
| Irama |  יצא לאור: 12 בפברואר 2016  חברת תקליטים: וורנר מיוזיק איטליה  פורמטים: CD, הורדה דיגיטלית | 41 | — |  |
| Giovani |  יצא לאור: 19 באוקטובר 2018  חברת תקליטים: וורנר מיוזיק איטליה  פורמטים: CD, הורדה דיגיטלית | 1 | 88 |  FIMI: פלטינה 2× |
| Il giorno in cui ho smesso di pensare |  יצא לאור: 25 בפברואר 2022  חברת תקליטים: וורנר מיוזיק איטליה  פורמטים: CD, הורדה דיגיטלית |  |  |  |
דיסקוגרפיה > מיני-אלבומים

| שם | פרטי האלבום | מיקומי שיא> ITA | מיקומי שיא> SWI | תארים |
| --- | --- | --- | --- | --- |
| Plume |  יצא לאור: 1 ביולי 2018  חברת תקליטים: וורנר מיוזיק איטליה  פורמטים: CD, הורדה דיגיטלית | 1 | 20 |  FIMI: פלטינה 3× |
| Crepe |  יצא לאור: 28 באוגוסט 2020  חברת תקליטים: וורנר מיוזיק איטליה  פורמטים: CD, הורדה דיגיטלית | 1 | — |  FIMI: פלטינה |
דיסקוגרפיה > סינגלים

| שם | שנה | מיקומי שיא> ITA | מיקומי שיא> SWI | תארים | אלבום |
| --- | --- | --- | --- | --- | --- |
| "Cosa resterà" | 2015 | 100  | — |  | Irama |
| "Tornerai da me" | 2016 | — | — |  FIMI: זהב | Irama |
| "Non ho fatto l'università" | 2016 | — | — |  | Irama |
| "Mi drogherò" | 2017 | — | — |  | לא מתוך אלבום |
| "Un giorno in più" | 2018 | 24 | — |  FIMI: זהב | Plume |
| "Nera" | 2018 | 2 | — |  FIMI: פלטינה 4× | Plume |
| "Bella e rovinata" | 2018 | 21 | — |  FIMI: פלטינה | Giovani |
| "La ragazza con il cuore di latta" | 2019 | 3 | 46 |  FIMI: פלטינה 2× | Giovani |
| "Arrogante" | 2019 | 9 | — |  FIMI: פלטינה 3× | Crepe |
| "Milano" (עם פרנצ'סקו סרצ'ינה) | 2020 | — | — |  | לא מתוך אלבום |
| "Mediterranea" | 2020 | 1 | 92 |  FIMI: פלטינה 5× | Crepe |
| "Crepe" | 2020 | 18 | — |  FIMI: פלטינה 2× | Crepe |
| "La genesi del tuo colore" | 2021 | 3 | 75 |  FIMI: פלטינה 3× | לא מתוך אלבום |
| "Melodia proibita" | 2021 | 19 | — |  FIMI: פלטינה 2× | לא מתוך אלבום |
| "Ovunque Sarai" | 2022 | 34  | — |  | לא מתוך אלבום |
דיסקוגרפיה > סינגלים > כאמן משתתף

| שם | שנה | מיקומי שיא> ITA | תארים | אלבום |
| --- | --- | --- | --- | --- |
| "Ragazzi della nebbia" (מייס בהשתתפות FSK Satellite ואירמה) | 2020 | 54 |  | OBE |
| "Luna piena" (רקומי בהשתפות אירמה ושאלבו) | 2021 | 12 |  FIMI: פלטינה 3× | Taxi Driver |
"—" מציין סינגל שלא נכנס למצעדים או לא הופץ באזור זה.
אירוויזיון 1980

| --- | --- |

 מספר התחרות:  25 
 גמר:  19 באפריל 1980 
 מנחים:  מרלוס פלויטסמה 
 רשת השידור המפיקה:  הולנד NOS, הולנד
 מיקום האירוע:  הולנד בניין הקונגרסים, האג, הולנד
 השיר הזוכה:  אירלנד אירלנד - "מהי עוד שנה? "What's another year?"
 שיטת הניקוד:  לכל מדינה חבר שופטים, המעניק 1 עד 8, 10 או 12 נקודות לעשרה שירים
 מספר משתתפות:  19 
 מדינות שמשתתפות לראשונה:  מרוקו מרוקו
 מדינות שחוזרות לאחר פרישה:  טורקיה טורקיה
 מדינות שפרשו מהתחרות:  ישראל ישראל  מונקו מונקו
 המדינות המשתתפות
 
   המדינות המשתתפות  מדינות שהשתתפו בעבר אך לא השנה
 → אירוויזיון 1979 אירוויזיון 1981 ← 
 
ג'וני לוגן מניף את גביע זכייתו
תחרות האירוויזיון של שנת 1980 נערכה בהאג, הולנד ב-19 באפריל 1980.
הייתה זו השנה ה-25 שבה התקיימה התחרות. הגישה אותה המנחה מרלוס פלויטסמה.
ג'וני לוגן ייצג באותה השנה את אירלנד, וזיכה אותה במקום הראשון, עשר שנים בדיוק לאחר שהמדינה זכתה במקום הראשון באירוויזיון 1970. 7 שנים לאחר מכן, לוגן יביא את הזכייה השלישית לאירלנד באירוויזיון 1987. מרוקו הצטרפה לאירוויזיון בפעם הראשונה (וגם האחרונה בתולדותיה בתחרות). נציגתה הייתה הזמרת סמירה בן סעיד עם השיר "بطاقة حب" בשפה הערבית שפרושו הוא "מכתב אהבה". השיר המרוקאי הגיע למקום ה-18 עם 7 נקודות מאיטליה בלבד ומאחר ומרוקו הגיעה למקום אחד לפני האחרון ומאחר וישראל (שאז הייתה ביחסים בעיתיים עם מרוקו) הודיעה שתשוב לאירוויזון בשנה הבאה, החליטה מרוקו לא להשתתף יותר באירוויזיון.
מונקו פרשה מהתחרות וחזרה רק בשנת 2004, ושברה את שיא הקאמבק. שיא שנשבר רק ב-2024 על ידי לוקסמבורג כשהיא חזרה אחרי 30 שנים של היעדרויות. טורקיה חזרה לתחרות לאחר שנעדרה מאירוויזיון 1979, וזאת לאחר בעיות בתחום הפוליטי עם המארחת.
רקע

ישראל, המנצחת של אירוויזיון 1979, סירבה לארח את התחרות בפעם השנייה ברצף, עקב בעיות כלכליות של ערוץ 1, ולאחר שרשות השידור נכשלה במציאת מימון, לא הייתה הסכמה לבקשתה להאריך את המועד הסופי. בנוסף, התאריך הסופי של אירוויזיון 1980 שנקבע על ידי איגוד השידור האירופי, התנגש עם התאריך העברי של יום הזיכרון לחללי צה"ל, דבר אשר גרם לישראל לפסול את עצמה מיידית מן התחרות, על אף היותה הזוכה בשנה הקודמת. קביעת התאריך נעשתה בשוגג ואיגוד השידור האירופי התנצל בפני ישראל, אך לא הסכים להזיז את מועד התחרות פעם נוספת בשל אילוצים שונים; ישראל קיבלה את ההתנצלות וחזרה להשתתף בתחרות כבר בשנה הבאה, באירווזיון של 81' באירלנד. בפסטיבל הזמר והפזמון של אותה שנה, אשר שימש בשנתיים הקודמות לבחירת השיר שייצג את ישראל בתחרות, זכתה להקת האחים והאחיות עם השיר "פזמון חוזר", לפני שהודיעה לרשות השידור על ביטול ההשתתפות. היה זה המקרה היחיד בהיסטוריית האירוויזיון (למעט התחרות הראשונה ב-1956) שבו הזוכה מהשנה הקודמת לא השתתפה בתחרות.
לאחר שספרד, שסיימה במקום השני ב-1979 ובריטניה (שהייתה ידועה כמין 'ברירת מחדל' כאשר המנצחת אינה מארחת) סירבו שתיהן להפיק את התחרות, הולנד הסכימה להשתתף בהפקה של התחרות על אף שבאירוויזיון 1979 היא הגיעה למקום ה-12. האולם הנבחר היה אותו אולם שאירח את אירוויזיון 1976, ה-Congresgebouw ("בניין הקונגרסים"), והתפאורה הייתה זהה כמעט כולה בשתי התחרויות.
השירים המשתתפים

| סדר | מדינה | שפה | ביצוע | שם השיר בשפת מקור | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | אוסטריה אוסטריה | גרמנית | בלו דנובה | Du bist Musik | המוזיקה היא את/ה | 8 | 64 |
| 2 | טורקיה טורקיה | טורקית | אז'דה פקאן | Pet'r oil | דלק | 15 | 23 |
| 3 | יוון יוון | יוונית | אנה ויסי ושלישיית אפיקורוס | Ωτοστόπ‏ (Autostop) | טרמפ | 13 | 30 |
| 4 | לוקסמבורג לוקסמבורג | צרפתית | סופי ומגאלי | Papa Pingouin | אבא פינגווין | 9 | 56 |
| 5 | מרוקו מרוקו | ערבית | סמירה סעיד | Bitaqat Hub | מסר של אהבה | 18 | 7 |
| 6 | איטליה איטליה | איטלקית | אלן סורנטי | Non so che darei | אני לא יודע מה לתת | 6 | 87 |
| 7 | דנמרק דנמרק | דנית | Basmes Venner | Tænker altid på dig | תמיד חושב עלייך | 14 | 25 |
| 8 | שוודיה שוודיה | שוודית | תומאס לדין | Just nu! | עכשיו! | 10 | 47 |
| 9 | שווייץ שווייץ | צרפתית | פאולה | Cinéma | קולנוע | 4 | 104 |
| 10 | פינלנד פינלנד | פינית | וסה-מאטי לוירי | Huilumies | חלילן | 19 | 6 |
| 11 | נורווגיה נורווגיה | נורווגית | סברה שיילברג ומאטיס האטה | Sámiid Ædnan | לפלנד | 16 | 15 |
| 12 | גרמניה גרמניה המערבית | גרמנית | קטיה אבשטיין | Theater | תיאטרון | 2 | 128 |
| 13 | הממלכה המאוחדת בריטניה | אנגלית | פרימדונה | Love enough for two | אהבה מספיקה לשניים | 3 | 106 |
| 14 | פורטוגל פורטוגל | פורטוגזית | ז'וזה סיד | Um grande, grande amor | אהבה גדולה, גדולה | 7 | 71 |
| 15 | הולנד הולנד | הולנדית | מגי מקניל | Amsterdam | אמסטרדם | 5 | 93 |
| 16 | צרפת צרפת | צרפתית | Profil | Hé hé m'sieurs dames | היי היי, גבירותיי ורבותיי | 11 | 45 |
| 17 | אירלנד אירלנד | אנגלית | ג'וני לוגן | What's Another Year | מהי עוד שנה? | 1 | 143 |
| 18 | ספרד (1977) ספרד | ספרדית | הרכב "טריגו לימפיו" | Quédate esta nochv | הישארי הלילה | 12 | 38 |
| 19 | בלגיה בלגיה | צרפתית | Télex | Euro-vision | אירו-ויזיון | 17 | 14 |
מבצעים חוזרים בתחרות

| 0 | 1 | 2 |
| --- | --- | --- |
| מבצע | מדינה | שנים קודמות |
| פאולה דל מדיקו | שווייץ שווייץ | 1969 (מקום 5) |
| קטיה אבשטיין | גרמניה גרמניה | 1970 (מקום 3), 1971 (מקום 3) |
| מגי מק'ניל | הולנד הולנד | 1974 כחלק מההרכב מאות' ומקניל (מקום 3) |
אלג'ניב

| --- | --- |
   
 מיקומו של אלג'ניב בקבוצת פגסוס
 נתוני תצפית
 קבוצת כוכבים:  פגסוס
 שמות נוספים:  γ בפגסוס, HD 886
 סוג:  תת-ענק כחול
 בהירות נראית:  2.84
 סיווג ספקטרלי:  B2 IV
 עלייה ישרה:  00ʰ 13ᵐ 14.15ˢ מילי-שניות קשת בשנה
 נטייה:  ‏00.94″ ‏11′ ‏15°‏+ מילי-שניות קשת בשנה
 משך מחזור השתנות:  3 שעות 38 דקות ו-31 שניות
 מאפיינים פיזיים
 בהירות מוחלטת:  2.56-
 מרחק:  391  שנות אור 119.88  פארסק
 רדיוס:  5.4 רדיוסי שמש
 מסה:  8.8 מסות שמש
 עוצמת הארה:  פי 900 מהשמש
 טמפרטורה:  22,000 K
 מהירות סיבוב:  8 קילומטר לשנייה
 גיל:  18.7 מיליון שנים
 מהירות רדיאלית:  3.2±0.3 קילומטר לשנייה
 היסט:  6.9474±0.4293 אלפיות של שניות קשת
 מתכתיות:  0.01 
 
אַלְגֶ'נִיבּ (מערבית: الجانب - הצד [של הסוס]), נקרא גם γ בפגסוס, הוא כוכב בולט בקבוצת הכוכבים פגסוס עם בהירות נראית מדרגה 2.84. הכוכב נמצא במרחק של כ-390 שנות אור ממערכת השמש והוא חלק מהאסטריזם "הריבוע הגדול" יחד עם מרקב, שאט ואלפרץ.
מאפיינים

אלג'ניב הוא תת-ענק כחול מסוג ספקטרלי B2 IV, מסתו מוערכת בכמעט 9 מסות שמש, רדיוסו קרוב ל-5.5 מרדיוסי שמש, טמפרטורת פניו היא כ-22,000 קלווין והוא מאיר בעוצמה גדולה פי 900 מעוצמת ההארה של השמש באור נראה, אך בשל הטמפרטורה הגבוהה של פניו חלק ניכר של קרינתו נמצא בתחום העל-סגול, כך שקרינתו הכוללת היא פי 6,000 מעוצמת ההארה של השמש. בהירותו של הכוכב משתנה בין דרגות 2.78 ו-2.89 במחזוריות של 3 שעות 38 דקות ו-31 שניות או 6.59 פעמים ביממה, ובשל כך הוא מסווג כמשתנה β בקפאוס. מדידות ספקטרוסקופיות של מהירותו הרדיאלית הראו שהיא משתנה במחזוריות של 370.5 ימים באופן שמצביע על קיומו של בן זוג עמום וקטן יותר שלא ניתן לצפייה באמצעים אופטיים ושמקיף את אלג'ניב במסלול אליפטי מאוד ובמרחק שנע בין עשירית של יחידה אסטרונומית לחצי יחידה אסטרונומית. מדידות עדכניות יותר מצביעות על כך שכל השינויים במהירות הרדיאלית מקורם בחוסר היציבות של הכוכב ולמעשה אין לו בן זוג. במרחק זוויתי של כ-3 דקות קשת מאלג'ניב נמצאים שני כוכבים עמומים עם דרגות בהירות 11 ו-12. לא ידוע אם הם קשורים כבידתית לאלג'ניב או אם הם בכלל נמצאים באותו המרחק או רק במקרה על אותו קו ראייה. אם המרחק זהה, אז מדובר ככל הנראה בזוג ננסים אדומים ואם הם אכן קשורים כבידתית לאלג'ניב, הם מקיפים אותו במרחק של לפחות שליש שנת אור ובזמן הקפה של מאות אלפי שנים. הכוכב נמצא בשלבי סיום של היתוך המימן שבליבתו להליום ועתיד להתנפח ולהתקרר עד שיהפוך לענק אדום.
הערות שוליים

1 2 3  SIMBAD: Algenib
1 2  General Catalogue of Variable Stars: γ Pegasi
1 2 3 4  M. F. Nieva & N. Przybilla: Fundamental properties of nearby single early B-type stars, Astronomy & Astrophysics, Vol. 566, id. A7,  p. 3 (2014)
↑  N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011)
↑  E. Chapellier, D. Le Contel, J. M. Le Contel, P. Mathias & J. C. Valtier: A hybrid β Cephei-SPB star in a binary system: γ Pegasi, Astronomy & Astrophysics, Vol. 448, Iss. 2, p. 697-8 (2006)
↑  C. P. Pandey, T. Morel, M. Briquet, K. Jayakumar, S. Bisht & B. B. Sanwa: A spectroscopic study of the hybrid pulsator γ Pegasi, Communications in Asteroseismology, Vol. 162, p. 21 (2011)
אייסאפ פרג

| --- | --- |

 לידה:  20 באוקטובר 1988 (בן 35) ניו יורק סיטי, ניו יורק, ארצות הברית
 שם לידה:  דארולד דורארד בראון פרגוסון ג'וניור
 שם במה:  ASAP Ferg 
 מוקד פעילות:  ארצות הברית 
 תקופת הפעילות:  מ-2007
 מקום לימודים:  התיכון לאומנויות ועיצוב במנהטן 
 עיסוק:  ראפר, פזמונאי
 סוגה:  היפ הופ • טראפ
 שפה מועדפת:  אנגלית 
 חברת תקליטים:  תקליטי RCA
 שיתופי פעולה בולטים:  אייסאפ מוב, פיימוס דקס, טורי ליינז, אייסאפ רוקי
 http://asapferg.com
 פרופיל ב-IMDb
 
דארולד דורארד בראון פרגוסון ג'וניור (באנגלית: Darold Durard Brown Ferguson Jr.; נולד ב-20 באוקטובר 1988), ידוע בשם הבמה אייסאפ פרג (מעוצב כ-A$AP Ferg), הוא ראפר אמריקאי. פרגוסון הוא חבר בקולקטיב ההיפ הופ אייסאפ מוב, ממנה אימץ את שם הבמה שלו.
קריירה

ב-2012 יצא המיקסטייפ הראשון של ההרכב אייסאפ מוב, Lords Never Worry. האלבום קיבל ביקורות שליליות ברובן.
ב-2013 הוציא את אלבום הבכורה שלו, Trap Lord. האלבום הגיע בשיאו למקום ה-4 במצעד אלבומי ה-R&B/היפ-הופ וזכה במעמד "אלבום זהב" מטעם איגוד תעשיית ההקלטות האמריקאי.
באפריל 2016 הוציא את אלבומו השני, Always Strive and Prosper. האלבום זכה לתשבחות רבות.
באוקטובר 2016 יצא אלבום הבכורה של אייסאפ מוב, Cozy Tapes Vol. 1: Friends. האלבום הגיע למקום ה-13 במצעד בילבורד 200 וזכה להצלחה רבה. ב-2017 הוציאו את אלבומם השני, Cozy Tapes Vol. 2: Too Cozy. בשנת 2021 ביצע הופעת משחק בעונה השנייה של סדרת הפשע "הסנדק של הארלם" בתור רג'י.
ולנטין פטיט הפיק עבורו קליפ Floor Seats בשנת 2019.
דיסקוגרפיה > אלבומי אולפן

2013: Trap Lord
2016: Always Strive and Prosper
דיסקוגרפיה > מיקסטייפים

2014: Ferg Forever
2017: Still Striving
דיסקוגרפיה > מיני-אלבומים

2019: Floor Seats
פרסים ומועמדויות

| שנה | טקס | קטגוריה | תוצאה |
| --- | --- | --- | --- |
| 2013 | פרסי ה-BET | רוקי השנה | זכייה |
| 2013 | פרסי ה-BET | במאי הווידאו קליפים של השנה | מועמדות |
הערות שוליים

↑  A$AP Mob: Lords Never Worry, Pitchfork (באנגלית)
↑  Gold & Platinum, RIAA (באנגלית)
↑  Always Strive and Prosper by A$AP Ferg (באנגלית), נבדק ב-2020-03-26
↑  HipHopDX- https://hiphopdx.com, Review: A$AP Mob Get NYC Personified On "Cozy Tapes Vol. 1: Friends", HipHopDX, ‏2016-11-15
↑  Album Review: Lil Uzi Vert - Luv Is Rage 2, Consequence of Sound, ‏2017-08-30 (באנגלית)
| --- | --- |
בקרת זהויות :  BnF: cb167577016 (data)  GND: 1043399267  ISNI: 0000 0004 3496 1088  LCCN: no2014094917  MusicBrainz: 8ab5d936-49d1-415e-92c8-151e0e7dd912  VIAF: 305328567   WorldCat (עם VIAF): 305328567
אליעזר בן דודוהו

אליעזר בן דוֹדָוָהוּ ממרשה הוא דמות מקראית, נביא אשר ניבא בימי אחזיהו בן אחאב מלך ישראל ובסוף ימיו של יהושפט בן אסא מלך יהודה.
עיר מוצאו של אליעזר, מרשה, הייתה עירם של בני משפחת לַעְדָה, המיוחסת לשֵׁלָה בנו של יהודה בן יעקב.
הרקע לנבואתו

בספר מלכים מסופר, כי ”יְהוֹשָׁפָט עָשָׂה אֳנִיּוֹת תַּרְשִׁישׁ לָלֶכֶת אֹפִירָה לַזָּהָב וְלֹא הָלָךְ כִּי-נִשְׁבְּרוּ אֳנִיּוֹת בְּעֶצְיוֹן גָּבֶר.” (ספר מלכים א', פרק כ"ב, פסוק מ"ט)
לאחר מכן, הציע אחזיהו מלך ישראל (שבאותה תקופה הייתה בברית עם יהודה) לשלוח עמו אנשים ממלכת ישראל, כדי שיסייעו לו במסע לאופיר, אך יהושפט סירב להצעה.